Vejle Dyrehospital søger en veterinærsygeplejerske til barselsvikariat. 
Stillingerne ønskes besat pr. 1.novenber eller snarest muligt derefter. Stillingen er af ca. et års varighed. For den rette vil der evt. være mulighed for efterfølgende fastansættelse.
Vi lægger stor vægt på en faglig, spændende, udfordrende og sjov hverdag. Vi ønsker at give vores patienter og deres ejere en tryg oplevelse, med udgangspunkt i dialog og et højt fagligt niveau.
Vi er pt et team på 5 dyrlæger (hvoraf vi er 2 klinikejere), 6 VSP’er, en VSP-elev samt en klinikassistent/bogholder. 
Vi søger:
En veterinærsygeplejerske, som vil være med at bidrage med fortsat faglig udvikling, og som vil bidrage til den gode kollegiale stemning.   
· Du er autoriseret veterinærsygeplejerske.
· Du kan lide at arbejde med anæstesi, udredning og behandling af indlagte patienter samt assistere med vores tandpatienter.
· Du er glad for at arbejde i praksis.
· Du er loyal, engageret, robust og en fleksibel kollega. 
· Du kan trives i en til tider travl hverdag, og kan sætte i ”højt gear”, når der er brug for det.
· Du kan navigere i en uforudsigelig hverdag, hvor ingen kender dagen på forhånd.
Vi tilbyder:
· Gode kollegaer med dårlig humor
· Betalt frokostpause og sundhedsforsikring. 
· En stilling (et års vikariat) på 37 timer. Andet timetal kan aftales hvis det ønskes

Hvis ovenstående har fanget din interesse, bedes du sende en ansøgning til kontakt@vejledyrehospital.dk. 
Ansøgningsfrist 1/10 2026. Vi afholder løbende samtaler. 
Ved spørgsmål vedr. stillingen er du velkommen til at kontakte Jesper eller Simon på 75821600. 

